# name
Atenció sanitària i violència obstètrica durant el procés de l'avortament

# metadata.dc.description[].value
Treballs Finals de Grau d'Infermeria, Facultat d'Infermeria, Universitat de Barcelona, Curs: 2025-2026, Tutor: Josefina Goberna Tricas

# metadata.dc.description.abstract[].value
Introducció: La violència obstètrica és una forma de violència estructural que es presenta com un tracte deshumanitzador i abusiu per part dels professionals durant els processos reproductius de les dones i comporta un impacte negatiu en el seu benestar físic, emocional i social. L’avortament es defineix com la interrupció d’un embaràs per l’expulsió del fetus abans que assoleixi la viabilitat fora de l’úter. Existeixen dos tipus d’avortament: l’avortament espontani, el qual succeeix per causes naturals, i l’avortament induït o interrupció voluntària de l’embaràs, que es dona a demanda de la dona.
Objectiu: Identificar les situacions de violència obstètrica en l’atenció a l’avortament espontani i la interrupció voluntària de l’embaràs.
Metodologia: Revisió bibliogràfica d’articles publicats entre 2021 i 2025 en les bases de dades PubMed, Scopus i CINAHL.
Resultats: S’han inclòs un total de 16 estudis, dels quals 14 presenten dissenys qualitatius: 8 fenomenològics, 2 descriptius, 2 etnografies i 2 teories fonamentades. A més, s’hi inclou un estudi de disseny quantitatiu descriptiu i una revisió sistemàtica. 9 dels articles se centren en la IVE, 4 en l’avortament espontani i 3 contemplen ambdues situacions.
Conclusions: La violència obstètrica és present en l’atenció a l’avortament espontani i la interrupció voluntària de l’embaràs. Les barreres d’accés a l’avortament inclouen els obstacles en l’atenció, caracteritzades pel tracte abusiu i negligent per part dels professionals, així com les limitacions en l’organització i la infraestructura, i les deficiències institucionals, on destaca la manca de recursos, de suport institucional i de directrius clares. Per tal d’eliminar la violència obstètrica, les infermeres especialistes en assistència obstètrica (llevadores) han d’esdevenir agents actius en la defensa d’una atenció a l’avortament de qualitat i d’accés universal. Així mateix, cal impulsar la recerca en països de nivell socioeconòmic elevat i en l’àmbit de la violència obstètrica en l’avortament espontani.

# metadata.dc.rights[].value
cc-by-nc-nd (c) Corominas Pérez, Núria, 2026

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Atenció sanitària i violència obstètrica durant el procés de l'avortament